Spomenik žrtvama iračkog rata
Zidni spomenik bliskoistočnim konfliktima u Marseilsu, u državi Ilinois, sadrži imena više od šest hiljada muškaraca i žena
Reći da je penzionisani radnik Majk Farare patriota, u izvesnom smislu je nedovoljno. Njegov nadimak Rambo, na kraju krajeva, nadahnut je filmskim karakterom iz ratnih filmova. Posle terorističkih napada u Sjedinjenim Državama 2001, Farare je hteo da na neki način pomogne u borbi protiv terorizma. Onda je 2003. čuo da dobrovoljci grade spomenik u blizini njegove kuće u Ilinoisu, posvećen pripadnicima američkog vojnog osoblja koji su poginuli na Bliskom istoku. Farare je pomagao u građenju danas jednog od najvećih spomenika posvećenih poginulima u ratovima u Iraku i Avganistanu. Zidni spomenik bliskoistočnim konfliktima u Marseilsu, u državi Ilinois, sadrži imena više od šest hiljada muškaraca i žena koji su služili na Bliskom istoku od 1979. i poginuli na zadatku. Više od tri četvrtine su imena žrtava devetogodišnjeg rata u Iraku. Farareov sin Mat dobro poznaje taj zakon. On je kao pripadnik američke Armije služio dve smene u Iraku, uključujući i misiju u Bagdadu 2006, na vrhuncu krvave pobune. Sada, kada poseti spomenik, tri imena na zidu za njega imaju posebno značenje. Sva tri bliska Farareova prijatelja su podlegla ranama zadobijenim u eksploziji bombe za vreme patrole u Bagdadu. Uprkos tom gubitku, Mat Farare kaže da ne žali što je služio u Iraku. Premda je irački rat završen, Majk Farare kaže da se za njegovog sina neke bitke nastavljaju. Ali Mat Farare ima svog oca, takođe ratnog veterana i celu zajednicu oko sebe, koja je rešena da mu pomogne da zaleči svoje ratne rane – i vidljive i skrivene – pamteći vojnike čija su imena uklesana na ovaj spomenik pored reke.